als_Latn bos_Latn ron_Latn
Rudina HOXHA
TIRANA – Nje debat publik, me teme “Shqiperia dhe Spanja Individi, Komuniteti dhe Ndryshimi” u zhvillua diten e enjte me pranine e veçante te Z. Jordi Vaquer, Drejtor i Iniciatives se Shoqerise Hapur per Europen, me qender ne Barcelone, dhe opinionist ne gazeten spanjolle, “El País”, i cili u fokusua ne trajtimin e problemeve themelore te shoqerise aktuale shqiptare permes nje veshtrimi krahasues me Spanjen.
Jo me kot u zgjodh Spanja ne kete analize krahasuese duke marre parasysh ngjashmerine e sfondit historik te dy vendeve tona. E prej ketu dallimet dhe ngjashmerite u bene me te lehta per tu shpjeguar publikut nga Z. Vaquer, shkrimtari me banim ne Spanje, Bashkim Shehu, dhe Piro Misha, drejtor i Institutit te Dialogut dhe Komunikimit nen moderimin e Drejtorit te Institutit Shqiptar te Medias, Remzi Lanit.
Duke nenvizuar se nuk eshte e lehte te besh nje krahasim te tille, te gjithe ligjeruesit arriten ne nje perfundim se historia e nje vendi nuk mund te konsiderohet nje fatalitet dhe se gjerat mund te ndryshojne pa marre breza te tere.
Sipas Z. Vaquer, Spanja ka patur probleme si çdo vend tjeter ne Ballkan, per te mos permendur vuajtjet nga konflikti bask, nje konflikt i armatosur politik ku u perfshi shteti spanjoll, nivelin e papunesise qe ka shkuar nga 9 ne 25 perqind apo emigracionin . “Ne nuk kemi mesime per te ofruar. Por mund te themi se historia nuk mund te konsiderohet fat,” tha Vaquer i cili punon fort per progresin e vlerave dhe institucioneve te shoqerise se hapur ne qytetet dhe vendet e BE-se dhe Ballkanit Perendimor.
Ne linje me kete mendim, Katalonjasi nenvizoi se disavantazhet, e trasheguara nga historia, mund te kompesohen me punen e shoqerise dhe njerezve te saj per ndryshimin duke perqafuar format e ndryshme te aktivizmit social.
“Spanja po behet nje vend shume interesant kur vjen puna per te kuptuar tendencat e aktivizmit,” tha ai.
Vaquer tha se aktivizmi eshte pergjigjja me e mire ndaj tranzicionit. “Nuk mund te quani 25 vite tranzicion shqiptar. Ju keni arritur diku pas 25 vitesh. Ndoshta nuk pelqeni se çfare keni arritur por kurrsesi nuk mund te thoni se tranzicioni po vazhdon sepse ai mbaron ne nje pike te caktuar. Pas tranzicionit, gjerat fillojne te zhvillohen,” shpjegoi ai.
Spanja , sipas tij, ka avantazhin qe perqafoi modernizimin social me shpejtesi duke sjelle nje respektim ndaj diversitetit. “ Sot, te jesh ndryshe ne Spanje eshte me mire se dikur. Nuk ka nje studim per te pare se pse kjo ndodh por Europianizmi nuk ishte diçka e sforcuar por e zgjedhur nga Spanjollet. Ndersa edhe sfondi politik dhe media ishin pozitive ndaj diversitetit dhe ndryshimit,” perfundoi ai.
Ne mbeshtetje te gjithe ketij debate, shkrimtari Bashkim Shehu paraqiti studimin e tij “Spanja si Pasqyre: Tradita dhe Modernizmi” i cili eshte nje analize e detajuar e pikave qe priten ne historine dhe jeten e dy kombeve te lashta – Shqiperise dhe Spanjes.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn